Gustavs Bīrons
Gustavs fon Bīrons (vācu: Gustav von Biron, krievu: Густав фон Бирон; dzimis 1695. gada 11. augustā, miris 1746. gada 25. februārī) bija Krievijas armijas ģenerālanšefs, Kurzemes hercoga Ernsta Johana Bīrona jaunākais brālis, Aleksandra Menšikova meitas Aleksandras vīrs. Dzimis Kurzemes hercogistē, pārcēlies uz Sanktpēterburgu līdz ar Annas Joanovnas valdīšanas sākumu. Piedalījies Polijas mantojuma karā un Krievu—turku karā (1735—1739). Līdz ar Annas Leopoldovnas kļūšanu par reģenti puča rezultātā, ieslodzīts Šliselburgas cietoksnī, vēlāk izsūtīts. 1744. gadā viņam tika ļauts atgriezties galvaspilsētā.